
REPUBLIKA HRVATSKA
BJELOVARSKO-BILOGORSKA ŽUPANIJA
GRAD GAREŠNICA
GRADONAČELNIK
			
KLASA:  372-03/26-01/3 
URBROJ: 2103-4-02-26-7
Garešnica, 24.08.2026.

[bookmark: _Hlk147916127]Na temelju odredbe članka 6. stavka 3. Zakona o zakupu i kupoprodaji poslovnog prostora („Narodne novine“ broj: 125/11, 64/15, 112/18 i 123/24), odredbe članka 16. stavka 1. Odluke o zakupu i kupoprodaji poslovnog prostora u vlasništvu Grada Garešnice („Službeni glasnik Grada Garešnice“ broj: 5/25) i točke XIII. podtočke I. Javnog natječaja za davanje u zakup poslovnog prostora, KLASA: 372-03/26-01/3, URBROJ: 2103-4-02-26-3 od 04. kolovoza 2026. godine, gradonačelnik Grada Garešnice donosi

O D L U K U
o izboru najpovoljnije ponude na Javnom natječaju 
za davanje u zakup poslovnog prostora

I.

Utvrđuje se da je Javnim natječajem za davanje u zakup poslovnog prostora, KLASA: 372-03/26-01/3, URBROJ: 2103-4-02-26-3 od 04. kolovoza 2026. godine (dalje: Javni natječaj) ponuđen u zakup poslovni prostori u vlasništvu Grada Garešnice i to:

Poslovni prostor u Uljaniku, Uljanik 68, koji se nalazi u zgradi sagrađenoj na k.č.br. 170 PODKUĆNICE, KUĆA I DVOR, površine 5035 m2 i k.č.br. 173 PODKUĆNICE, ZGRADA, površine 993 m2, upisan u zk.ul.br. 3705 k.o. Uljanik, površine 25,81 m2, koji se sastoji od poslovnog prostora površine 22,05 m2, wc-a površine 1 m2 i hodnika površine 2,76 m2

· namjena poslovnog prostora je obavljanje uslužne djelatnosti (pružanje servisnih, intelektualnih i sličnih usluga)
· početni iznos mjesečne zakupnine za poslovni prostor određen je u iznosu od 51,62 eura uvećano za iznos PDV-a.

II. 

Povjerenstvo za davanje u zakup poslovnog prostora (dalje u tekstu: Povjerenstvo) pristupilo je javnom otvaranju ponuda dana 18. kolovoza 2026. godine u 9,00 sati te je utvrdilo da je za poslovni prostor iz točke I. ove Odluke pravovremeno zaprimljena jedna ponuda kako slijedi:

· Ponuda KLASA: 372-03/26-01/3, URBROJ: 383-26-4: ELMADA j.d.o.o., Gornji Uljanik, Gornji Uljanik 80, OIB: 75613344768, zastupana po direktoru Ani Milanović, s ponuđenim iznosom mjesečne zakupnine u iznosu od 56,00 eura uvećano za iznos PDV-a.
Ponuda je valjana.
III.

Sukladno odredbi članka 5. stavka 2. Odluke o zakupu i kupoprodaji poslovnog prostora u vlasništvu Grada Garešnice („Službeni glasnik Grada Garešnice“ broj: 5/25) i članka 7. stavka 2. Odluke o raspisivanju javnog natječaja za zakup poslovnog prostora, KLASA: 372-03/26-01/3, URBROJ: 2103-4-02-26-2 od 03. kolovoza 2026. godine, Povjerenstvo je dostavilo gradonačelniku Grada Garešnice prijedlog Odluke o izboru najpovoljnije ponude na Javnom natječaju za davanje u zakup poslovnog prostora, KLASA: 372-03/26-01/3, URBROJ: 2103-4-05-26-6 od 19. kolovoza 2026. godine (dalje: prijedlog Odluke).

IV.

Sukladno provedenom Javnom natječaju i dostavljenom prijedlogu Odluke Povjerenstva, najpovoljnijom ponudom za zakup poslovnog prostora u Uljaniku, Uljanik 68, koji se nalazi u zgradi sagrađenoj na k.č.br. 170 PODKUĆNICE, KUĆA I DVOR, površine 5035 m2 i k.č.br. 173 PODKUĆNICE, ZGRADA, površine 993 m2, upisan u zk.ul.br. 3705 k.o. Uljanik, površine 25,81 m2, koji se sastoji od poslovnog prostora površine 22,05 m2, wc-a površine 1 m2 i hodnika površine 2,76 m2, utvrđuje se ponuda ELMADA j.d.o.o., Gornji Uljanik, Gornji Uljanik 80, OIB: 75613344768, zastupana po direktoru Ani Milanović, s ponuđenim iznosom mjesečne zakupnine u iznosu od 56,00 eura uvećano za iznos PDV-a.

V.

Ponuditelj koji je podnio pravovremenu i potpunu ponudu na Javni natječaj može izjaviti prigovor na ovu Odluku gradonačelniku Grada Garešnice u roku 8 (osam) dana od dana primitka ove Odluke.
Odluku o prigovoru donosi gradonačelnik Grada Garešnice.
Nepravovremeni prigovor i prigovor podnesen od strane neovlaštene osobe će se odbaciti.
Odluka o prigovoru je konačna.

VI.

Najpovoljniji ponuditelj obvezan je u roku od 30 dana od dana donošenja ove Odluke s gradonačelnikom Grada Garešnice sklopiti ugovor o zakupu poslovnog prostora, u protivnom će se smatrati da je odustao od sklapanja ugovora o zakupu poslovnog prostora i nema pravo na povrat uplaćene jamčevine.
Ugovor o zakupu poslovnog prostora bit će potvrđen (solemniziran) po javnom bilježniku.

VII.

Prilikom sklapanja ugovora o zakupu poslovnog prostora odabrani najpovoljniji ponuditelj obvezan je dostaviti Gradu Garešnici odgovarajuće osiguranje plaćanja zakupnine (bjanko zadužnicu) u iznosu koji odgovara jednogodišnjem iznosu ugovorene zakupnine.




VIII.

Iznos uplaćene jamčevine uračunava se u cijenu zakupa.
Osim zakupnine, zakupnik snosi sve troškove koji su povezani sa sklapanjem ugovora o zakupu poslovnog prostora (javnobilježnička ovjera, porez i dr.).

IX.

Ako ponuditelj čija je ponuda utvrđena najpovoljnijom odustane od ponude ili ne zaključi ugovor o zakupu, gubi pravo na povrat jamčevine.

X.

Ova Odluka stupa na snagu prvog dana od dana objave, a objavit će se na mrežnim stranicama Grada Garešnice.
			

								     GRADONAČELNIK
							         Josip Bilandžija, dipl. ing. šum.

